జీవి
జీవం (ఆంగ్లం Life) ఉన్న ప్రాణులన్నీ జీవులు (Organisms). సృష్టిలో గల జీవులను గురించిన అధ్యయనాన్ని జీవ శాస్త్రము అంటారు. జీవుల వర్గీకరణ, ఉనికి, ఆవాసం, అలవాట్లు, స్వరూపం, వివిధ అవయవాల నిర్మాణం, అవి చేసే పనులు, ఆవాసంలోని భౌతిక, రసాయనిక, భౌగోళిక, జీవ, నిర్జీవ కారకాలు - వాటి ప్రభావం, జంతువుల ప్రవర్తన మొదలైనవన్నీ జీవ శాస్త్రంలో అంతర్భాగాలు.
తినడం
తినడం (Eating) అనగా జీవులు ఆహారాన్ని నోటి ద్వారా లోనికి తీసుకోవడం. ఆహారాన్ని తినడం జీవులకు కావలసిన శక్తి మరియు పెరుగుదలకు అవసరం. శాఖాహారులు (Herbivores) మొక్కలను, మాంసాహారులు (Carnivores) ఇతర జంతువులను, సర్వభక్షకాలు (Omnivores) రెండింటిని తింటాయి. తినడం జంతుజాలలన్నింటికి ఒక ముఖ్యమైన దినచర్య.